# cid:image004.png@01D76CE6.BC58C0D0ภาพข่าวประชาสัมพันธ์

# กระทรวงสาธารณสุข เอสซีจี สยามยามาโตะ และคูโบต้า

# เร่งเดินหน้า “โครงการวัคซีนเคลื่อนที่คุมความเย็น มั่นใจถึงแขนพี่น้องประชาชน”

# สร้างภูมิคุ้มกัน เพิ่มความปลอดภัยจากโควิด 19 ให้แก่พี่น้องชาวใต้ ณ โรงเรียนบ้านโคกสยา จ.นราธิวาส

# 

# นายแพทย์ชัยวัฒน์ พัฒนาพิศาลศักดิ์ สาธารณสุขจังหวัด จังหวัดนราธิวาส นายแพทย์ สัมพันธ์ ศิริพงษ์ สาธารณสุขอำเภอสุไหงปาดี และนายอนิรุทร บัวอ่อน นายอำเภอสุไหงปาดี พร้อมด้วยนาย วราวุฒิ พิมเสน Business Stakeholder Engagement Director - South Chain บริษัทปูนซิเมนต์ไทย (ทุ่งสง) จำกัด ร่วมสนับสนุนการฉีดวัคซีนเชิงรุก 100,000 โดส ใน “โครงการวัคซีนเคลื่อนที่คุมความเย็น มั่นใจถึงแขนพี่น้องประชาชน” ณ โรงเรียนบ้านโคกสยา อ.สุไหงปาดี จ.นราธิวาส เพื่อสร้างภูมิคุ้มกันและช่วยสร้างความปลอดภัยจากเชื้อโควิด 19 นอกจากนี้ ยังมีแผนสนับสนุนการฉีดวัคซีนในจังหวัดปัตตานี และยะลา อีกด้วย โดยเอสซีจี สนับสนุนรถขนส่งจากบริษัทเอสซีจี โลจิสติกส์ เมเนจเม้นท์ จำกัด ที่มีเทคโนโลยีควบคุมอุณหภูมิ 2-8 องศาเซลเซียส ดูแลรักษาคุณภาพวัคซีนตลอดเส้นทาง

# “โครงการวัคซีนเคลื่อนที่คุมความเย็น มั่นใจถึงแขนพี่น้องประชาชน เป็นความร่วมมือของกระทรวงสาธารณสุข เอสซีจี สยามยามาโตะ และคูโบต้า เพื่อเร่งกระจายและฉีดวัคซีนไฟเซอร์เชิงรุกใน 3 จังหวัดภาคใต้ ขนส่งโดยบริษัทเอสซีจี โลจิสติกส์ เมเนจเม้นท์ จำกัด มีระบบเทคโนโลยีควบคุมอุณหภูมิ และระบบติดตามตลอดเส้นทาง (Real time Temperature traceability System) หากอุณหภูมิมีการเปลี่ยนแปลง หรือสูงกว่าที่กำหนด ข้อมูลแจ้งเตือนทันทีที่ศูนย์ Command Center สำหรับการขนส่งวัคซีนครั้งนี้ จะควบคุมอุณหภูมิให้อยู่ระหว่าง 2 – 8 องศาเซลเซียส ตลอดระยะเวลาการขนส่ง และได้รับมาตรฐานสากลด้านความสะอาด ปลอดการปนเปื้อน สำหรับสินค้าด้านอาหารและยารักษาโรคจาก GMP GHP และ BRC นอกจากการขนส่งจะช่วยยังคงคุณภาพและประสิทธิภาพของวัคซีนแล้ว ยังสามารถจัดส่งวัคซีนได้ทั่วประเทศ รวมถึงในพื้นที่ห่างไกลและเข้าถึงได้ยากได้อีกด้วย โดยสามารถเลือกขนาดรถทั้งเล็กและใหญ่ได้ตามเหมาะสม ------------------------------------------------------------------------------